section_heading: Radnja
paragraph_text: Cijelo vrijeme, odnosi između letača i mornara su se pogoršavali i izbije tučnjava na palubi. Kada Temeraire stane u obranu jednog člana svoje posade koji je, u stvari, započeo tučnjavu, Laurence vikne na Temerairea da prestane, što obojicu šokira. Nesretni član posade je bičevan, a Temeraire postaje zlovoljan kako pristaju u Cape Coast, u današnjoj Gani, gradić u kojem se prodaju robovi, što uznemiri posadu, a pogotovo Temerairea, koji ne shvaća pojam robovlasništva i vlasništva općenito. Laurence utješi Temerairea tako što mu kaže da mu je otac abolicionist i zalaže se za prekid trgovanja robljem. Laurence potom dobije poštu i šokiran je kad čuje stanje rata; Napoleon je pokorio Austriju.